Biyyootni garaa garaa giddugala hawaa qorachuuf hundeeffatan ni qabu. Haa ta’u malee, giddugalli NASA5 jedhamuun beekamu, irraa jireessaan kan waa’ee hawaa qorachuu irratti qaroomina olaanaa qabu ta’ee beekama. Giddugalli NASA(National Aeronautics and Space Administration)5 jedhamu kun kan argamus biyya Ameerikaa Keessatti. Namootni NASA keessaa dalagan hawaa qorachuuf dursa beekumsa kanneen akka astroonoomii (astronomy); Astroofiiiziksii (Astrophysicis) fi Saayinsii Hawaa (Space Science) jedhaman fa’a barachuu qabu. Dabalataanis yeroo baay’ee waa’ee hawaa qorachuuf beekumsa kanneen akka methaphysics, cosmology, chemistry, metrology, biology, geology fi kkf hunda sirriitti qabaachuunis baay’ee barbaachisa. Namootni NASA keessaa dalagan bilchina sammuu olaanaa (high intelligent quality) qabu kan jedhamuufis kanumaafidha. Namootni gara hawaatti imalan maqaa Stronaunt jedhamuun beekamu. Sababni hawaa qorachuun barbaachiseef inni olaanaan sammuu qarame fayyadamanii argannoo haaraa argachuufidha. Biyyumti Ameerikaa jedhamtu kan har’a warqee taate kuniyyuu dur dhokkattee turte! Waantotni akka warqee fi daayimendii qaqqaalii ta’an tarii akka dhagaa lafarraa baay’atanii samii keessa dhokatanii jiraachuu malu shakkii jedhuufaatu akka samii qorataniif namoota kakaasaa jira. Kaan ammoo bakka mijataa lafa caalaa jireenyaaf mijataa ta’e barbaaduun isaanii sababuma qorannoo kanaati. Tarii pilaanetoota kanneen biroo irras lubbu qabeeyyiin jiraachuu malu kan jedhus shakkii qabu. Gara hawaatti olba’uun gam tokkoon lafti maal akka fakkaatuufi eessa akka jirtu beekuufis isaan fayyada. Qorannoon hawaa keessatti godhamu waa’ee lafaas kan dabalatuu dha. Namootni hawaa akkamitti qoratu kan jedhu gaaffii deebii argachuu qabuu dha. Saayinsistoonni hawaa qorachuuf meeshaalee’konkolaattota samii keessaa’ (spacecrafts) kanneen jedhamanitti fayyadamu. Meeshaaleen kunniin kaayyoo kalaqamaniif irratti hundaa’uun, guddina boocaa fi ariitii garaa garaa kanneen qabanii dha. Fayidaalee konkolaattota hawaatti ergamanii keessaa muraasni:- 